Държавен вестник, бр. 87, 2021 г., стр. 9

БРОЙ  87	
Д Ъ Р Ж А В Е Н  В Е С Т Н И К 	
СТР.  9  
пълен размер изплатените компенсации по 
бюджета на Агенцията по заетостта.
(2) Изпълнителна агенция „Главна инс­
пекция по труда“ и Националната агенция 
за приходите уведомяват Министерството на 
труда и социалната политика и Агенцията 
по заетостта за установените в рамките на 
контролната дейност обстоятелства по ал. 1.
(3) Невъзстановените средства по ал. 1 
се установяват и събират по реда на ДОПК 
за установяване на публични държавни 
вземания.
Чл. 12. Изпълнението на дейностите и 
обменът на информация между Агенцията 
по заетостта и Националния осигурителен 
институт се осъществяват при условия и по 
ред, определени от управителя на Националния 
осигурителен институт и от изпълнителния 
директор на Агенцията по заетостта.
Чл. 13. (1) Националният осигурителен 
институт създава и поддържа база данни за 
лицата, на които са изплатени компенсации 
по това постановление.
(2) Базата данни съдържа информация за 
размера на изплатените компенсации и броя 
на работниците и служителите на съответния 
работодател, както и относимата информация 
за лицата по чл. 1, т. 2.
Допълнителна разпоредба
§ 1. По смисъла на постановлението:
„Компенсации“ са суми, които се изплащат 
под формата на помощи на самоосигуряващи­
те се лица и на работниците и служителите, 
чиито доходи от труд се намаляват в резултат 
от прекъсване на дейността, за която са наети 
на работа и която упражняват, на основание 
на акт на държавен орган. Компенсациите, 
изплатени по реда на това постановление, 
представляват необлагаем доход по смисъла 
на чл. 13, ал. 1, т. 15 от Закона за данъците 
върху доходите на физическите лица.
Заключителни разпоредби
§ 2. Постановлението се приема на осно­
вание чл. 4, ал. 1 и чл. 16, т. 14 от Закона за 
насърчаване на заетостта.
§ 3. Министърът на труда и социалната 
политика издава заповед, с която определя 
кодовете на икономически дейности, за ко­
ито са въведени временни ограничения за 
осъществяване на дейност с акт на държавен 
орган в периода на обявено извънредно поло­
жение или обявена извънредна епидемична 
обстановка, с решения на Народното събрание 
или на Министерския съвет.
§ 4. Компенсации не се изплащат за ра­
ботници и служители, за които работодателят 
получава финансиране за възнаграждения и 
осигурителни вноски от средства от Европей­
ските структурни и инвестиционни фондове 
или други публични средства и общият размер 
на помощта надвишава 80 на сто от осигу­
рителния доход и дължимите осигурителни 
вноски за сметка на работодателя.
§ 5. Компенсации по чл. 1 се изплащат след 
получаването на положително решение от 
Европейската комисия (след нотификация по 
чл. 108, § 3 от Договора за функционирането 
на Европейския съюз) за съвместимостта на 
помощта с вътрешния пазар въз основа на 
член 107, параграф 3, буква „б“ от Договора 
за функционирането на Европейския съюз.
§ 6. Администратор на помощта по смисъла 
на чл. 9 от Закона за държавните помощи е 
Агенцията по заетостта. Националният оси­
гурителен институт е публичен орган по сми­
съла на чл. 9, ал. 5 от Закона за държавните 
помощи, на който са възложени функции по 
изплащането на компенсации по реда на това 
постановление.
§ 7. Компенсациите ще се предоставят 
съгласно изискванията на раздел 3.10 от Вре­
менната рамка за мерки за държавна помощ 
в подкрепа на икономиката в условията на 
сегашния епидемичен взрив от COVID-19.
§ 8. Разходите, необходими за изпла­
щане на компенсациите, са допустими за 
възстановяване по линия на инструмента 
REACT-EU чрез Оперативна програма „Разви­
тие на човешките ресурси“. До края на 2021 г. 
първоначално средствата ще бъдат осигурени 
по бюджета на Министерството на труда и 
социалната политика за 2021 г. за сметка на 
резерва за непредвидени и/или неотложни 
разходи за 2021 г. по централния бюджет в 
частта за допълващи и компенсиращи мер­
ки във връзка с COVID-19 и други по чл. 1, 
ал. 2, раздел II, т. 5.4, ал. 5, т. 9, буква „а“ от 
Закона за държавния бюджет на Република 
България за 2021 г.
§ 9. Изпълнението на постановлението 
се възлага на изпълнителния директор на 
Агенцията по заетостта, който утвърждава 
указания по прилагането му, и на управителя 
на Националния осигурителен институт.
§ 10. (1) Контролът по прилагането на пос­
тановлението се осигурява от Изпълнителна 
агенция „Главна инспекция по труда“ и от 
Националната агенция за приходите съгласно 
тяхната компетентност.
(2) Агенцията по заетостта и Национал­
ният осигурителен институт предоставят по 
служебен път информация на Националната 
агенция за приходите и на Изпълнителна 
агенция „Главна инспекция по труда“, необ­
ходима за осъществяване на контрола.
§ 11. Постановлението влиза в сила от
7 септември 2021 г.
Министър-председател: 
Стефан Янев
За главен секретар на Министерския съвет: 
Росен Кожухаров
6128